Obrazac 2.

**OPĆINA GOLA**

****

**Javni poziv za predlaganje programa/projekta javnih potreba u kulturi na području Općine Gola za 2024. godinu**

**U P U T E Z A P R I J A V I T E L J E**

Datum raspisivanja poziva

**29. rujna 2025.**

Rok za dostavu prijava

**31. listopada 2025. do 15:00 sati**

u Općinu Gola, u zatvorenoj omotnici neovisno na koji način se dostavljaju (poštom ili osobno)

**1. OPIS STANJA**

Na području Općine Gola djeluju brojne udruge koje pružaju brojne mogućnosti za kvalitetno osmišljavanje i provođenje slobodnog vremena. Udruge koje se bave djelatnostima u kulturi mogu ponuditi mještanima raznorazna događanja i načine uključivanja u svoj rad putem aktivnog sudjelovanja u radu udruge ili putem sudjelovanja u pojedinim programima, projektima, manifestacijama, natjecanjima i sl. Udruge imaju mogućnost prepoznati potrebe mještana svih životnih dobi, te njima prilagoditi svoje programe time doprinoseći kvaliteti života stanovnika Općine Gola.

Natječajni postupak provodi se u skladu sa Zakonom o kulturnim vijećima i financiranju javnih potreba u kulturi („Narodne novine“ broj 83/22), *Zakonom o udrugama* (Narodne novine, broj 74/14), *Uredbom o* *kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge* (Narodne novine, broj 26/15 i 37/21) i *Pravilnikom o financiranju programa i projekata od interesa za opće dobro koje provode udruge na području općine Gola (KLASA: 007-01/16-01/11, URBROJ: 2137/06-16-1 od 10. veljače 2016.) i Pravilnikom o izmjenama i dopunama Pravilnika o financiranju programa i projekata od interesa za opće dobro koje provode udruge na području Općine Gola (KLASA: 007-01/19-01/02, URBROJ: 2137/06-19-1 od 17. siječnja 2019.)*.

**2. CILJEVI JAVNOG NATJEČAJA I PRIORITETI ZA DODJELU SREDSTAVA**

**Opći cilj** ovog Javnog poziva je zadovoljavanje potreba mještana Općine Gola za kvalitetno ispunjenim slobodnim vremenom i to putem kulturnih događanja, te samim sudjelovanjem u radu kulturnih udruga.

**Specifični cilj** ovog Javnog poziva je afirmacija kulturnog indentiteta Općine, zadovoljavanje kulturnih potreba stanovnika, poboljšanje turističke ponude, unaprijeđenje sposobnosti udruga za pružanje usluga u kulturi, jačanje volonterstva, podupiranje kulturnog amaterizma i kulturnog stvaralaštva, zaštita i očuvanje kulturne i prirodne baštine te razvoj drugih djelatnosti kojima se bave udruge.

**3. OKVIR ZA DODJELU FINANCIJSKIH SREDSTAVA**

 Za (su)financiranje programa/projekata od strane Općine Gola mogu se prijaviti udruge, a prijave mogu podnijeti za aktivnosti od interesa za opće dobro i Općinu.

Aktivnostima od interesa za opće dobro smatraju se osobito aktivnosti udruga koje pridonose zaštiti i promicanju ljudskih prava, starijih i nemoćnih; jednakosti i ravnopravnosti te mirotvorstvu i borbi protiv nasilja i diskriminacije, promicanju i razvoju volonterstva; socijalnim uslugama i humanitarnoj djelatnosti, očuvanju prirodne i kulturne baštine, razvoju lokalne zajednice, cjeloživotnog učenja, kulture i umjetnosti, unapređenje kulturno umjetničkog amaterizma, te drugim aktivnostima koje se po svojoj prirodi mogu smatrati djelovanjem od interesa za opće dobro.

**4. PLANIRANI IZNOSI I UKUPNA VRIJEDNOST JAVNOG NATJEČAJA**

Za sufinanciranje programa/projekata u okviru ovog Javnog poziva u proračunu Općine Gola planirat će se financijska sredstva u ukupnom iznosu od 17.600,00 EUR.

Ukupna planirana vrijednost natječaja može se mijenjati ovisno o visini stvarno raspoloživih odnosno uplaćenih sredstava.

Najmanji iznos financijskih sredstava koji se može ugovoriti po pojedinom programu/projektu je 132,72 EUR.

Najveći iznos financijskih sredstava koji se može ugovoriti po pojedinom programu/projektu je 5.308,91 EUR.

Svaka udruga može prijaviti i ugovoriti više programa/projekata u okviru ovog natječaja, na razdoblje provedbe do 12 mjeseci, u periodu od 1.12.2026. do 31.12.2026. godine.

Za svaki program/projekt podnosi se zasebna prijava.

**5.** **FORMALNI UVJETI JAVNOG NATJEČAJA**

Sredstva za financiranje programa/projekata udrugama dodijeljivat će se uz uvjet da:

* su upisani u Registar udruga, odnosno drugi odgovarajući registar i u Registar neprofitnih organizacija;
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* program/projekt, koji prijave na javni poziv Općine, bude ocijenjen kao značajan (kvalitetan, inovativan i koristan) da zadovoljava javne potrebe Općine definiranih razvojnim i strateškim dokumentima, odnosno uvjetima svakog pojedinog natječaja;
* udruga koja prijavljuje program/projekt ima sjedište na području Općine Gola, odnosno ima članove s prebivalištem na području Općine Gola ili je lokacija provedbe programa/projekta na području Općine,
* su uredno ispunili obveze iz svih prethodno sklopljenih ugovora o financiranju iz proračuna Općina i drugih javnih izvora;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općina;
* se protiv korisnika, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);
* imaju zadovoljavajuće organizacijske kapacitete i ljudske resurse za provedbu programa ili projekta, programa javnih potreba, javnih ovlasti, odnosno pružanje socijalnih usluga;
* uredno predaju sva izvješća Općini i drugim institucijama.

Da bi prijava udruge mogla biti financirana u okviru Programa javnih potreba udugama predlagatelj mora podnijeti prijavu na posebnim obrascima koji se mogu preuzeti na mrežnim stranicama Općine Gola (www.gola.hr):

1. Opisni obrazac za programe i projekte (Obrazac 3.1.),
2. Obrazac Proračuna programa i projekata (Obrazac 3.2.) Kao prilog obrascu proračuna dostavljaju se dokumenti na osnovu kojih je isti utvrđen (ponude, izjave suradnika o cijeni koštanja njihovih usluga, procjene troškova i sl.),
3. Obrazac 6. – Izjava o nepostojanju dvostrukog financiranja,
4. Obrazac 7. – Izjava o urednom ispunjavanju obveza iz prethodnog razdoblja,
5. Obrazac izjave o partnerstvu (Obrazac 9.3. – kada je primjenjivo).

Uz gore navedene obrasce, prijavitelji su obvezni dostavi i sljedeću dokumentaciju:

1. Preslika Rješenja iz Registra udruga Republike Hrvatske,
2. Ukoliko udruga nije ishodovala novo Rješenje Ureda državne uprave u Koprivničko-križevačkoj županiji, a uredno je predala zahtjev za upis promjena u Registru, potrebno je dostaviti dokaz o podnošenju zahtjeva,
3. *Uvjerenje o nekažnjavanju odgovorne osobe udruge u izvorniku ili preslici, s tim da uvjerenje ne smije biti starije od šest mjeseci dana od dana objave natječaja,(iznimno prema Uputi),*

*4. Potvrdu nadležne porezne uprave o nepostojanju duga prema državnom*

 *proračunu u izvorniku ili preslici, ne stariju od 30 dana od dana objave*

 *natječaja,(iznimno prema Uputi),*

 5. Popis članova udruge.

**Napomena:** Iznimka za dokumente 3. i 4. odnosi se na programe/projekte čiji iznos sufinanciranja ne prelazi 663,61 eura - u provjeri formalnih uvjeta neće se zahtijevati potvrda porezne uprave o urednom ispunjavanju obveza plaćanja doprinosa, poreza i drugih davanja, niti uvjerenje/potvrda nadležnog suda da se ne vodi postupak protiv osobe ovlaštene za zastupanje prijavitelja koja je potpisala prijavu i koja je ovlaštena potpisati ugovor o financiranju.

**Neprihvatljivi prijavitelji**

Pravo prijave na natječaj nemaju:

* ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe,
* udruge koje nisu upisane u Registar neprofitnih organizacija,
* strukovne udruge čiji rad/djelatnost nije direktno ili indirektno vezana za predmet natječaja,
* udruge koje su nenamjenski trošile prethodno dodijeljena sredstva
* udruge koje su u stečaju,
* udruge koje imaju dugovanja prema državnom proračunu, proračunu Općine Gola,
* udruge čiji je jedan od osnivača politička stranka.

U okviru javnog natječaja moći će se financirati aktivnosti udruga koje spadaju u njihov redovan program rada u kalendarskoj godini kao i nefinancijska podrška udruzi.

**Prihvatljivi izravni troškovi**

Pod **izravnim troškovima** podrazumijevaju se troškovi koji su neposredno povezani uz provedbu pojedinih aktivnosti prijavljenog programa/projekta.

Sredstvima Natječaja smiju se financirati samo stvarni i prihvatljivi troškovi nastali provođenjem programa/projekta. Prilikom procjene programa/projekata ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:

* troškovi zaposlenika angažiranih na programu ili projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću;
* izdaci za troškove naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi programa/projekta,
* putni troškovi (putni nalozi) u svrhu obavljanja osnovnih djelatnosti udruge,
* troškovi kupnje ili iznajmljivanja opreme i materijala, namijenjenih isključivo za program ili projekt, te troškovi usluga,
* troškovi potrošne robe;
* troškovi putovanja – priznaju se ako je putovanje potrebno za provedbu aktivnosti,
* knjigovorstvene (računovodstvene usluge), biljezi i slično,
* ostale troškovi koji su izravno vezani za provedbu aktivnosti programa ili projekta.

Iz sredstava koja se traže za provedbu programa/projekta ne smije se isplaćivati regres ili druge slične naknade zaposlenicima.

**Prihvatljivi neizravni troškovi**

Korisniku sredstava može se odobriti pokrivanje dijela neizravnih troškova kao što su:

* komunalne usluge (energija, voda, smeće i sl.),
* uredski materijal,
* sitan inventar,
* telefon, pošta i internet,
* troškovi reprezentacije (sendviči i sl., voda i drugo bezalkoholno piće koje je neophodno za provedbu aktivnosti). U slučaju nerazmjerno velikog troška djelomično će se priznati.

**Neprihvatljivi troškovi**

Iz sredstava se ne smiju isplaćivati dugovi prijavitelja i troškovi kamata, kao ni aktivnosti koje spadaju u redovitu djelatnost prijavitelja (primjerice troškovi održavanja godišnje skupštine, upravnoga odbora i slično).

Također, neprihvatljivi troškovi su:

* dugovi i stavke za pokrivanje gubitaka ili dugova;
* dospjele kamate;
* stavke koje se već financiraju iz javnih izvora;
* kupovina zemljišta ili građevina, osim kada je to nužno za izravno provođenje programa/projekta, kada se vlasništvo mora prenijeti na udrugu i/ili partnere najkasnije po završetku programa/projekta,
* gubici na tečajnim razlikama;
* zajmovi trećim stranama;
* troškovi smještaja (osim u slučaju višednevnih i međunarodnih programa);
* drugi troškovi koji nisu u neposrednoj povezanosti sa sadržajem i cliljevima projekta/programa.

**6. NAČIN PRIJAVE**

Za prijavu na Natječaj prijavitelji moraju popuniti propisane natječajne obrasce i dostaviti svu potrebnu dokumentaciju navedenu u Uputama.

Obrasci se popunjavaju elektronski, moraju biti potpisani od ovlaštene osobe i ovjereni pečatom udruge.

Obvezne obrasce i propisanu dokumentaciju potrebno je dostaviti u papirnatom obliku i na USB sticku ili CD-u.

Navedenu natječajnu dokumentaciju potrebno je dostaviti u zatvorenoj omotnici, na adresu:

**OPĆINA GOLA**

**Mihovila Pavleka Miškine 1, 48 331 Gola**

**„Javni poziv za pedlaganje programa/projekata javnih potreba u kulturi na području Općine Gola za 2026. godinu – NE OTVARAJ“**

ili osobno u Općinu Gola (radnim danom od 7,00 do 15,00 sati).

**6.1. DATUM OBJAVE NATJEČAJA I ROK ZA PODNOŠENJE PRIJAVE**

Natječaj je otvoren danom objave na internetskim stranicama Općine Gola [www.gola.hr](http://www.gola.hr) od 29. rujna 2025. godine.

Rok za prijavu na natječaj je **31. listopada 2025. godine do 15,00 sati**. Sve prijave poslane nakon navedenog roka neće biti uzete u razmatranje.

U slučaju da je prijava dostavljena osobno u pisarnicu, prijavitelju će biti izdana potvrda o točnom vremenu prijma pošiljke. Ako je prijava dostavljena poštom, vrijedit će datum koji je pečatom naznačen na omotnici.

Obrasci za prijavu zajedno s detaljnim uputama za prijavljivanje nalaze se na internetskim stranicama Općine Gola.

Sva pitanja vezana uz Javni poziv mogu se postaviti telefonom na broj 048/221-658 ili slanjem upita na e-mail: darinka.kuzmic@gola.hr

**7. PROCJENA PRIJAVA I DONOŠENJE ODLUKE O DODJELI**

 **SREDSTAVA**

Procjenu prijavljenih programa provodi POVJERENSTVO.

**7.1. POSTUPAK ADMINISTRATIVNE PROVJERE**

Davatelj financijskih sredstava ustrojava Povjerenstvo za provjeru ispunjavanja formalnih uvjeta natječaja koje utvrđuje:

* je li prijava dostavljena u zadanome roku,
* je li zatraženi iznos sredstava unutar financijskih pragova postavljenih u natječaju,
* udruga koja prijavljuje program/projekt ima sjedište na području Općine Gola, odnosno ima članove s prebivalištem na području Općine Gola ili je lokacija provedbe programa/projekta na području Općine,
* jesu li prijavitelj i partner prihvatljivi sukladno uputama za prijavitelje natječaja,
* jesu li dostavljeni, potpisani i ovjereni svi obvezni obrasci i
* jesu li ispunjeni drugi formalni uvjeti natječaja.

Sve se prijave urudžbiraju po redu zaprimanja, a osoba zadužena za praćenje prijava vodi posebnu evidenciju.

Članice/članove Povjerenstva imenuje općinski načelnik Općine Gola.

Članice/članovi Povjerenstva prije početka rada u Povjerenstvu ne smiju biti u sukobu interesa, o čemu moraju potpisati posebnu izjavu. Svaka/svaki članica/član Povjerenstva potpisom dokazuje točnost utvrđenoga te da je dokumentacija pregledana.

Prijave programa/projekata koje ne udovoljavaju uvjetima Javnog natječaja (zakašnjele prijave, prijave koje ne sadrže svu pozivom propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz natječaja), neće se razmatrati, o čemu će prijavitelji biti obaviješteni pisanom obavijesti u roku od osam (8) dana s naznakom razloga zbog kojih prijava ne zadovoljava propisane uvjete natječaja.

Nakon provjere svih pristiglih i zaprimljenih prijava u odnosu na formalne uvjete poziva Povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete Natječaja.

Prijavitelji koji nisu zadovoljili propisane uvjete natječaja mogu uložiti prigovor općinskom načelniku u roku od osam (8) dana od primitka obavijesti.

**7.2. POSTUPAK OCJENE KVALITETE PROGRAMA I ROKOVI ZA**

 **PODNOŠENJE PRIGOVORA**

Povjerenstvo za stručno ocjenjivanje pristiglih projekata i programa daje ocjenu kvalitete programa/projakata i prijedlog za financijsku potporu (Obrazac za ocjenu kvalitete/vrijednosti programa ili projekta – Obrazac 5).

Razmatraju se samo oni programi/projekti koji su udovoljili propisanim uvjetima natječaja.

Svaka pristigla i zaprimljena prijava ocjenjuje se temeljem kriterija navedenih u Obrascu za ocjenu programa/projekta.

**8. OBAVIJEST O DONESENOJ ODLUCI I DODJELI FINANCIJSKIH**

 **SREDSTAVA**

Svi prijavitelji čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava programima/projektima u sklopu natječaja.

Podnositelj prijave programa/projekta koji nije prihvaćen ima pravo prigovora na postupak odabira projekata i programa, kojeg podnosi pisanim putem načelniku u roku od osam (8) dana od dana zaprimanja pisanog obrazloženja iz stavka 1. ovog članka.

Prije konačnog potpisivanja ugovora s korisnikom sredstava, a temeljem procjene Povjerenstva, davatelj može tražiti reviziju obrasca proračuna kako bi procijenjeni troškovi odgovarali realnim troškovima u odnosu na predložene aktivnosti.

Podnositelji prijava kojima nije odobreno financiranje projekata i programa zbog niskog broja bodova imaju pravo uvida u konačni broj bodova, uz pravo Općine na zaštitu tajnosti podataka o osobama koji su stručno vrednovali projekt i program.

Ugovor o financiranju odobrenih programa se zaključuje između općine i Udruge.

Sredstva će se sukladno Ugovoru isplaćivati na žiro račune udruga.

**9. POPIS NATJEČAJNE DOKUMENTACIJE**

1. Javni natječaj (Obrazac 1.)
2. Upute za prijavitelje (Obrazac 2.)
3. Obrazac opisa programa ili projekta (Obrazac 3.1.)
4. Obrazac proračuna programa ili projekta (Obrazac 3.2.)
5. Popis priloga koji se prilažu prijavi (Obrazac 4.)
6. Obrazac za ocjenu kvalitete/vrijednosti programa ili projekta (Obrazac 5.)
7. Obrazac izjave o nepostojanju dvostrukog financiranja (Obrazac 6.)
8. Obrazac izjave o urednom ispunjavanju obveza iz prethodnog razdoblja (Obrazac 7.)
9. Obrazac ugovora o financiranju programa ili projekta (Obrazac 8.)
10. Obrazac opisnog izvještaja provedbe programa ili projekta (Obrazac 9.1.)

11. Obrazac financijskog izvještaja provedbe programa ili projekta (Obrazac 9.2.)

12. Obrazac izjave o partnerstvu (Obrazac 9.3.).